**Hvað er námsleið og hvað er námstól?**

**Námsleið**

Námsleiðir eru ákveðnar aðgerðir sem námsmaðurinn framkvæmir til að gera námið auðveldara, hraðara, ánægjulegra, árangursríkara og þannig að yfirfæra megi námið á nýjar aðstæður.

Námsleið þarf að:

1. *hafa möguleika*, það er, mismunandi námsleiðir til að velja úr.

2. vera samsett, þ.e.a.s. *námið skiptist í nokkur þrep*.

3. krefjast þekkingar og ágóða af náminu.

4. auka skilvirkni tungumálanáms og notkun tungumálsins.

**Námstól**

Námstól er búnaður eða verkfæri til að læra eitthvað ákveðið (t.d. orðaforða).

Þú notar tól til að ná markmiði þínu í viðkomandi námsleið. Til að geta beitt þeim innan námsleiðar þarf að greina tólin: hvaða markmiði er hægt að ná og hvaða þarfir má uppfylla með þessu tóli.

**(Námsaðferð)**

Við völdum að nota ekki þetta hugtak því það gæti leitt til misskilnings. Í sumum tímaritsgreinum er það notað sem samheiti fyrir námsleið og í öðrum er verið að tala um tól.

**Hvað einkennir AVL-námsleiðir sem bera árangur?**

Það er ekki til nein árangursrík námsleið fyrir orðaforða, en þú getur valið á milli námsleiðanna sem nefndar eru hér að neðan:

1. **Hvernig á að velja sinn orðaforða?**

Mikilvæg atriði:

Besti mælikvarðinn fyrir orðaval er hve oft það kemur fyrir (tíðni). Ef orð koma fyrir sjaldnar en 5000 sinnum ættu námsmenn frekar að einbeita sér að sérhæfða orðaforðanum sem þeir þurfa fyrir ákveðið efni.

Þegar námsmaðurinn nær hæfniþrepi þar sem áhersla er lögð á rétta orðanotkun, verður mikilvægt að læra fjölorðasambönd (samsett orð, sambandssagnir, föst orðasambönd, orðatiltæki, málshætti) til að geta talað eins og innfæddur.

Hvað getur þú gert?

• Notað tíðnilista

• Valið einföld samheiti, orðatiltæki og algeng orðasambönd

• Notað orðabók (tvítyngda eða eintyngda)

1. **Hvernig á að finna út merkingu nýs orðs?**

Mikilvæg atriði:

Ein aðalleiðin fyrir lengra komna ætti að vera að læra stofna og aðskeyti til að geta tekist á við sjaldgæfari orðaforða.

Hvað getur þú gert?

• Túlkaðu myndir og látbragð

• Giskaðu á merkingu út frá samhengi

• Notað orðabók (tvítyngda eða eintyngda)

1. **Hvernig á að blanda nýjum orðum í mál sitt?**

Mikilvæg atriði:

Orðapör hafa oft verið gagnrýnd fyrir að sýna orðin ekki í textasamhengi. En það er ekkert sem mælir gegn því af hverju námsmenn ættu ekki að kynnast nýjum orðum í verkefnum með orðapörum. Kennarar ættu svo að styrkja og auka þessa þekkingum með samhengisbundnum orðforðaæfingum í næstu kennslutímum.

Það getur ruglað námsmanninn þegar lík orð eru lærð saman (eins og samheiti, andheiti). Námsmenn læra form og merkingu orðsins en eiga hugsanlega erfitt með að vita hvaða orð fara saman (cross-association). Ein leið til að forðast þannig rugling er að kenna/læra algengara eða nytsamlegra orðið í orðaparinu og læra hitt orðið þegar hið fyrra hefur fest í minni).

Hvað getur þú gert?

• Nota merkingarkort

• Nota lykilorð

• Tengja nýtt orð við þekkt sam- eða andheiti

1. **Hvernig á að festa ný orð í minni?**

Mikilvæg atriði:

Til að læra orð þarf að endurtaka það 5 til 16 sinnum.

Námsmenn ættu að fara yfir nýtt efni fljótlega eftir að hafa séð það fyrst (5-10 mínútum síðar, 24 stundum síðar) og síðan með æ lengri tíma á milli (viku síðar, mánuði síðar, sex mánuðum síðar).

Miðlungsgóðir og lengra komnir námsmenn ættu að búa til aðferðir til að takast á við sjaldgæfari orðaforða (læra stofna og aðskeyti, giska út frá samhengi og minnistækni).  
  
Hvað getur þú gert?

• Skrifleg endurtekning

• Skrifa niður orðaforða

• Líma minnismiða á hluti

1. **Hvernig á að læra orð til fulls?**

Orð lærast líkast til aldrei til fulls nema þegar markorðið **er notað oft** **í mismunandi umhverfi**. Því gætu allir námsmenn haft hag af því að blanda saman markmiðuðu (1-4) og tilfallandi námi (5). Ein leiðin til að auðvelda tilfallandi nám er að hámarka notkun markmálsins.

**Tal**

Hvað getur þú gert?

• Hámarka notkun markmálsins í kennslustofunni

• Nota hópavinnu þar sem allir taka þátt í umræðum

• Vera í sambandi við innfædda málnotendur

**Lestur**

Mikilvæg atriði:

Lestrarbækur með mismunandi þyngdarstigum eru góðar fyrir byrjendur. Stökkið frá þannig lestrarbókum upp í alvöru texta getur verið stórt. Góð leið til að auðvelda námsmanni að færa sig yfir í alvöru texta er fábreytt lesefni: að lesta marga texta um sama efni. Um leið og námsmenn hafa náð grunnlesskilningi er yndislestur besta leiðin til að auka færni í tungumálinu

Hvað getur þú gert?

• Lesið dagblöð

• Notað Internetið (fundið e-ð um áhugmál þitt, …)

• Vera í sambandi við innfædda málnotendur

**Hlustun**

Hvað getur þú gert?

• Horft á myndbönd og kvikmyndir á erlenda málinu sem þú ert að læra

• Skoða iPod, MP3/CD-spilarann þinn á tungumálinu þegar þú ert í bílnum þínum og þegar þú þarft að bíða, eða þegar þú ert á göngu eða hjólandi o.s.frv.

• Að læra texta við vinsæl lög og syngja með!

**Hvernig námsleiðir eru mikilvægar fyrir sjálfstætt orðaforðaforðanám?**

Námsleiðirnar hér að neðan hjálpa í námsferlinu, þ.e. sem styðja og stýra tungumálanáminu án þess að tengjast markmálinu beint.

1. **Námsmiðaðar leiðir**

Þessar námsleiðir felast í meðvitaðri yfirsýn yfir námsferlið og því að taka ákvarðanir um skipulag, eftirfylgni eða mati á bestu námsaðferðunum.

Dæmi:

• Nota eyðufyllingarverkefni (viðbótaryfirferð)

• Reyna sjálfan sig með orðaprófum

• Halda áfram að læra eitthvert orð í ákveðinn tíma

1. **Tilfinningamiðaðar námsleiðir**

Þær hjálpa við að stýra tilfinningum, áhuga og viðhorfi.

Dæmi:

• Lærðu að hafa gaman að því að læra

• Lærðu mikilvægi þess að óttast ekki mistök

• Finndu þér hvatningu

1. **Félagslegar námsleiðir**

Þessar námsleiðir hjálpa námsmönnum að læra í gegnum samskipti við aðra.

Dæmi:

• Læra með vini, í hópi

• Nota samskiptamiðla á Netinu (Facebook, Google+, …)

• Hitta innfædda málnotendur

1. **Hugrænar námsleiðir**

Þessar námsleiðir felast í hugarferli með þeim tilgangi að ná einhverju ákveðnu vitrænu markmiði (t.d. að skrifa ritgerð).

Dæmi:

• Snjallar hugdettur

• Skipulag

• Greining

• Að leggja á minnið